**Številka: *545641-36/2022 / 1***

**Ljubljana, dne *17.11.2022***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog uredbe Sveta o določitvi ribolovnih možnosti za leto 2023 za nekatere staleže in skupine staležev rib, ki se uporabljajo v Sredozemskem in Črnem morju, in o spremembi Uredbe Sveta (EU) 2022/110 glede določitve ribolovnih možnosti za leto 2022, ki se uporabljajo v Sredozemskem in Črnem morju*

Naslov dokumenta v delovnem jeziku EU: *Proposal for a Council Regulation on fixing for 2023 the fishing opportunities for certain stocks and groups of fish stocks applicable in the Mediterranean and Black Seas and amending Council Regulation (EU) 2022/110 as regards the fixing of fishing opportunities for 2022 applicable in the Mediterranean and the Black Seas*

Datum dokumenta: *14.10.2022*

Številka dokumenta: *13592/22*

Medinstitucionalna oznaka: *2022/0325(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *1. obravnava*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.25 - Delovna skupina za ribiško politiko*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *Irena Šinko, ministrica; dr. Darij Krajčič, državni sekretar; Tatjana Buzeti, državna sekretarka*

**7. Roki**:

Predviden čas pričetka obravnave zadeve EU v institucijah EU: *november 2022*

Predviden čas sprejema zadeve EU v institucijah EU: *december 2022*

Rok za odziv organa: *2.12.2022*

Rok za obravnavo na seji Vlade in njenih odborih: *1.12.2022*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *Helena Gašperlin Pertovt, Služba za EU koordinacijo in mednarodne zadeve; dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *Ana Le Marechal-Kolar, generalna direktorica Direktorata za hrano in ribištvo*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za zunanje zadeve*

Kontaktna oseba organa: *Tina Fink, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **Irena Šinko**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Sveta o določitvi ribolovnih možnosti za leto 2023 za nekatere staleže in skupine staležev rib, ki se uporabljajo v Sredozemskem in Črnem morju, in o spremembi Uredbe Sveta (EU) 2022/110 glede določitve ribolovnih možnosti za leto 2022, ki se uporabljajo v Sredozemskem in Črnem morju - 13592/22, ki se glasi:*

*Republika Slovenija podpira Predlog uredbe Sveta o določitvi ribolovnih možnosti za leto 2023 za nekatere staleže in skupine staležev rib, ki se uporabljajo v Sredozemskem in Črnem morju, in o spremembi Uredbe Sveta (EU) 2022/110 glede določitve ribolovnih možnosti za leto 2022.*

*Republika Slovenija se Evropski komisiji ter ostalim državam članicam zahvaljuje za konstruktiven pristop k predlogu uredbe, vključno z vključitvijo rezervacij za slovensko ribištvo, in sicer tako za ribolov na male pelagične staleže (sardelo in sardona) kot za ribolov na pridnene staleže v severnem Jadranu.*

*Z vidika slovenskega ribištva je za Republiko Slovenijo ključnega pomena, da predlog za slovensko ribištvo vključuje dovoljeno količino ulova sardele in sardona na ravni do 300 ton letno, za pridnene staleže pa dovoljeni ribolovni napor na ravni do ribolovnih 3.000 dni letno, kar omogoča ohranitev in trajnostni razvoj tradicionalnih vzorcev slovenskega ribištva.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Pogodba o delovanju EU v členu 43(3) določa, da Svet na predlog Komisije sprejme ukrepe o določitvi in dodelitvi ribolovnih možnosti. Ta predlog je omejen na določitev in dodelitev ribolovnih možnosti ter pogojev, ki so funkcionalno povezani z uporabo teh ribolovnih možnosti.*

*Ribolovne možnosti (tj. celotni dovoljeni ulovi, kvote ter omejitev ulova in ribolovnega napora) se določijo vsako leto za večino staležev in na dve leti za nekatere globokomorske staleže, pri čemer se izhaja iz dolgoročnega pristopa k upravljanju.*

*Določitev ribolovnih možnosti je pomembno orodje, s katerim se zasleduje cilj Uredbe (EU) št. 1380/2013 Evropskega parlamenta in Sveta o skupni ribiški politiki (osnovna uredba o SRP) in sicer zagotoviti, da se živi vodni viri izkoriščajo v skladu s trajnostnimi gospodarskimi, okoljskimi in socialnimi pogoji. Vse uredbe o določitvi ribolovnih možnosti morajo torej omejiti ulov staležev rib na ravneh, ki so skladne s splošnimi cilji skupne ribiške politike (SRP) oziroma da se ohranitveni ukrepi sprejmejo ob upoštevanju razpoložljivega znanstvenega, tehničnega in gospodarskega mnenja ter tudi, če je ustrezno, poročil, ki jih pripravi Znanstveni, tehnični in gospodarski odbor za ribištvo.*

*Cilj tega predloga je določiti ribolovne možnosti za nekatere staleže in skupine staležev v Sredozemskem in Črnem morju. Države članice lahko te ribolovne možnosti po lastni presoji dodelijo plovilom, ki plujejo pod njihovo zastavo.*

*Ribolovne možnosti vključujejo:*

*1. Predlog v skladu z večletnim načrtom za pridnene staleže v zahodnem Sredozemskem morju vključuje določitev ribolovnih možnosti za zadevne države članice (Španija, Francija in Italija), izraženih kot največji dovoljeni ribolovni napor in največja omejitev ulova za kozice.*

*2. Poleg tega so v njem določene ribolovne možnosti v skladu s sporazumi, sklenjenimi v okviru Generalne komisije za ribištvo v Sredozemlju (ang. General Fisheries Commission for the Mediterranean - GFCM), regionalne organizacije za upravljanje ribištva, ki je pristojna za ohranjanje in upravljanje živih morskih virov v Sredozemskem in Črnem morju. Evropska unija je članica GFCM skupaj z Bolgarijo, Ciprom, Francijo, Grčijo, Hrvaško, Italijo, Malto, Romunijo, Slovenijo in Španijo. Ukrepi, sprejeti v okviru GFCM, so za njene članice zavezujoči.*

*3. V predlogu je določena tudi avtonomna kvota za papalino v Črnem morju, da se ne bi povečala trenutna stopnja ribolovne umrljivosti. Poleg tega naj bi se v pravo Unije prenesli celotni dovoljeni ulov (TAC) in kvote za romba, kot jih je določila Generalne komisije za ribištvo v Sredozemlju (GFCM).*

*Končni cilj predloga je pripeljati staleže na ravni, ki lahko zagotovijo največji trajnostni donos, in jih na teh ravneh tudi obdržati. Namen večletnega načrta za pridnene staleže v zahodnem Sredozemlju je postopoma in z rastočim ritmom po možnosti do leta 2020, najpozneje pa do 1. januarja 2025, doseči ribolovno umrljivost na ravni največjega trajnostnega donosa.*

*Ocena stanja staležev v Sredozemskem in Črnem morju temelji na najnovejšem delu Znanstvenega, tehničnega in gospodarskega odbora za ribištvo in Znanstvenega svetovalnega odbora GFCM za ribištvo.*

*Z vidika Republike Slovenije je pomembno, da preambula predloga uredbe navaja, da je ob upoštevanju posebnosti slovenske flote in njenega zanemarljivega vpliva na staleže malih pelagičnih in pridnenih vrst primerno ohraniti obstoječe ribolovne vzorce in slovenski floti omogočiti dostop do minimalne količine malih pelagičnih vrst in minimalnega ribolovnega napora za pridnene staleže. Glede na to predlog uredbe v Prilogi IV glede malih pelagičnih staležev v severnem Jadranu (sardele in sardona) opredeljuje količine za Slovenijo, in sicer do količine, ki naj ne presega 300 ton. Poleg tega predlog uredbe v Prilogi IV glede pridnenih staležev v severnem Jadranu opredeljuje, da lahko slovenska ribiška plovila, ki uporabljajo pridnene vlečne mreže, izvajajo ribolovni napor do višine 3.000 ribolovnih dni na leto. Navedeno omogoča ohranitev in nadaljnji trajnostni razvoj slovenskega ribištva, saj presega letni ulov oziroma ribolovni napor, ki ga je slovenska ribiška flota izvajala v zadnjih 5 letih.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Ni posledic za proračun RS in EU.*

Vpliv na gospodarstvo

*Ni vpliva na gospodarstvo.*

Vpliv na javno upravo

*S predlogom se bodo poenostavili upravni postopki za EU ali nacionalne javne organe, zlasti glede zahtev za upravljanje napora.*

Vpliv na okolje

*Pričakovati je pozitiven vpliv na okolje, saj je cilj predloga zagotoviti, da se pri izkoriščanju živih morskih bioloških virov populacije lovljenih vrst obnavljajo in ohranjajo nad ravnmi, ki omogočajo največji trajnostni donos.*

Drugo

**C)**

**Predstavniki RS, ki bodo zastopali stališče RS v institucijah EU**:

***Irena Šinko, ministrica; dr. Darij Krajčič, državni sekretar; Tatjana Buzeti, državna sekretarka, dr. Polona Bunič, Sektor za ribištvo, MKGP; mag. Leon Megušar, svetovalec za ribištvo, SPBR***